Daily View – P.M. – บล.กสิกรไทย
สรุปภาวะตลาดเช้า SET Index ปรับขึ้น 0.20 จุด (0.01%) ปิ …
23 ส.ค. 2560

สรุปภาวะตลาดเช้า
SET Index ปรับขึ้น 0.20 จุด (0.01%) ปิดภาคเช้าที่ 1,573.39 จุด ด้วยมูลค่าการซื้อขาย 17,750.55 ล้านบาท
Most Positive Impact: AOT (+1.08 จุด), KBANK (+0.60 จุด), SCB (+0.34 จุด)
Most Negative Impact: LH (-0.48 จุด), PTTGC (-0.34จุด), ADVANC (-0.30 จุด)
แนวโน้มตลาดบ่าย
กระทรวงพาณิชย์รายงานตัวเลขการค้าเดือน ก.ค.60 การส่งออก มีมูลค่า 1.88 หมื่นล้านดอลลาร์ฯ + 10.5% YoY (ต่ำกว่าตลาดคาดว่าจะโต 12%) ส่วนการนำเข้า มีมูลค่า 1.90 หมื่นล้านดอลลาร์ฯ +18.5% YoY ส่งผลให้ในเดือน ก.ค.60 ขาดดุล 188 ล้านดอลลาร์ฯ เป็นครั้งแรกในรอบ 39 เดือนที่ไทยขาดดุลการค้า
สำหรับการส่งออกในช่วง 7 เดือนแรก ม.ค.-ก.ค.60 มีมูลค่า 1.32 แสนล้านดอลลาร์ฯ ขยายตัว 8.2% สูงสุดในรอบ 6 ปี ส่วนการนำเข้ามีมูลค่า 1.25 ล้านดอลลาร์ฯ +15.5% YoY ส่งผลให้ดุลการค้าเกินดุล 6.78 พันล้านดอลลาร์ฯ การขาดดุลการค้าครั้งแรกในรอบ 39 เดือนของไทย คาดว่าจะส่งผลให้เงินบาทถูกขายทำกำไรระยะสั้น (ก่อนหน้านี้ปัจจัยหนึ่งที่ทำให้เงินบาทแข็งค่า คือไทยมีการเกินดุลการค้าติดต่อกันมาอย่างยาวนาน) มองจะเป็นตัวสร้าง Sentiment เชิงบวกต่อกลุ่มส่งออกชิ้นส่วนอิเล้กทรอนิกส์ KCE และ HANA ยังให้ซื้อสะสมต่อเนื่อง
มองช่วงบ่าย SET น่าจะซึมในกรอบ 1,570-1,577 จุด กลยุทธ์การลงทุน เลือก STEC เป็นตัวเด่น รองลงมาเป็น JWD BLA KCE LH MTLS MEGA TLUXE TMT (TLUXE และ TMT KS Research ไม่ได้อออกบทวิเคราะห์)
หุ้นเก็งกำไรระยะสั้น: THREL เป้าหมายทำกำไรที่ 9.80 บาทตัดขาดทุนที่ 8.75 บาท
Alternative Trading:
SET50 Futures: สถานะ Long 995.2 จุดถือต่อเพื่อลุ้นทำกำไรที่ 1,004 จุด ตัดขาดทุนที่ 991 จุด